Document ID: /roh_data/filtered/Billingualer_Corpus_interleaved-de-rm.jsonl.gz/249

This is a text translated from German to Rumantsch Grischun.
Kreiswahlen 2000: drei Sitzverschiebungen

An den Kreiswahlen des Jahres 2000 werden die Kreise Chur, Fünf Dörfer und Maienfeld je einen zusätzlichen Grossrats-Sitz auf Kosten der Kreise Misox, Poschiavo und Thusis erhalten. Diese Konsequenz ergibt sich aus den kürzlich publizierten Statistiken des Bundes. Massgebend, wie die Grossrats-Sitze auf die Kreise verteilt werden, ist nämlich die schweizerische Wohnbevölkerung der Kreise auf Grund der Bundesstatistik, die jeweils im Jahr vor den Kreiswahlen publiziert wird. Bezogen auf die Kreiswahlen 2000 ist demnach auf die 1999 publizierten Zahlen, d.h. auf den Bevölkerungsstand vom 31. Dezember 1998, abzustellen. Das Verteilungsverfahren (sog. Bruchzahl-Verfahren) garantiert den kleinen Kreisen einen Sitz und regelt im Übrigen die proportionale Verteilung der noch vorhandenen Sitze auf die verbleibenden Kreise. Insgesamt kommt es dabei zu den erwähnten drei Sitzverschiebungen.

Medien und Demokratie

Gegenüber dem Bund nimmt die Regierung Stellung zu den geplanten neuen Bestimmungen in der Bundesverfassung (BV), welche die Medien und pressepolitische Massnahmen betreffen. Als Basis für die Neuerungen gelten die Grundrechte der Meinungs-, Informations- und Medienfreiheit. Radio und Fernsehen sind in der BV bereits abgedeckt, hingegen fehlt ein spezifischer Presseartikel. Der Entwurf sieht einen Rahmenartikel vor (Art. 92bis BV), der die allgemeinen Aspekte der Medienpolitik festhält. Diesem folgen die Verfassungsbestimmungen zur Presse (Art. 92ter BV) und der bereits bestehende Radio- und Fernsehartikel (Art. 93 BV). Gemäss Entwurf will der Bund die Vielfalt und Unabhängigkeit der Medien sowie die Qualität journalistischer Arbeit fördern. Darüberhinaus soll er u.a. die Kompetenz erhalten, die Verleger und Veranstalter unter Umständen verpflichten zu können, die Beteiligungen an ihren Unternehmungen offen zu legen sowie ein Mediationsorgan zu schaffen, das bei Streitigkeiten zwischen Privaten im Bereich der Presse schlichten soll. Neu soll auch der Grundsatz des sog. "Öffentlichkeitsprinzips" für amtliche Akten der Bundesverwaltung festgeschrieben werden. Mit den Neuerungen bezweckt der Bund keine direkten staatlichen Markteingriffe, sondern eine gewisse Steuerung im Sinn staatspolitischer Interessen. Die Meinungsvielfalt in der Demokratie soll erhalten bzw. gefördert werden. Die neuen Verfassungs-Grundsätze müssten in einem Mediengesetz noch konkretisiert werden.

Die Bündner Regierung unterstreicht, dass eine ausgewogene Medien-Landschaft Grundvoraussetzung für eine freie und objektive Meinungsbildung und somit von zentraler Bedeutung für ein funktionierendes demokratisches Gemeinwesen ist. Sie begrüsst denn auch die Ziele, die mit der geplanten Verfassungsrevision verfolgt werden. Dabei ist sie sich allerdings bewusst, dass staatliche Massnahmen im Medienbereich heikel sind. Aus diesem Grund erscheine es richtig, dass pressepolitische Massnahmen sich vor allem indirekt, unterstützend und nicht eingreifend auswirkten. Schliesslich spiele die Wahrung der Pressevielfalt für den dreisprachigen Kanton Graubünden auch aus sprachpolitischen Gründen eine wichtige Rolle.

Aus den Gemeinden

Die Regierung stimmt dem Umbau der Liegenschaft Loestrasse 26 in Chur zu. Die ehemalige Frauenschule ist Eigentum des Kantons und wird seit Anfang August 1983 als Durchgangszentrum für Asylsuchende genutzt. Das alte Gebäude ist sanierungsbedürftig. Die Kosten belaufen sich auf rund 1.3 Mio. Franken und werden vom Bundesamt für Flüchtlinge vorfinanziert.

Gutgeheissen werden die Teilrevisionen der Ortsplanungen von Papels, Präz, Tarasp und Vaz/Obervaz sowie mit Vorbehalten die Totalrevision der Ortsplanung von Rossa.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 23.09.1999

Elecziuns cirquitalas 2000: trais midadas da mandats

A las elecziuns cirquitalas da l'onn 2000 vegnan ils circuls da Cuira, dals Tschintg Vitgs e da Maiavilla ad obtegnair mintgamai in mandat supplementar en il cussegl grond, e quai sin donn e cust dals circuls da Mesauc, da Puschlav e da Tusaun. Quista consequenza resulta da las statisticas da la confederaziun ch'èn vegnidas publitgadas da curt. Il fatg decisiv, co ch'ils mandats dal cussegl grond vegnan repartids sin ils circuls, è numnadamain la populaziun svizra dals circuls sin fundament da la statistica federala che vegn publitgada mintgamai l'onn avant las elecziuns cirquitalas. Per las elecziuns cirquitalas 2000 vegni sa basà uschia sin las cifras publitgadas l'onn 1999, q.v.d. sin il stadi da la populaziun dals 31 da december 1998. La procedura da repartiziun (l'uscheditta procedura per fracziun electorala) garantescha in mandat als circuls pitschens e regla dal rest la repartiziun proporziunala dals mandats ch'èn anc avant maun sin ils circuls restants. En total resultan uschia las midadas da mandats menziunadas.

Medias e democrazia

Envers la confederaziun prenda la regenza posiziun pertutgant las novas disposiziuns planisadas en la constituziun federala (CF) che pertutgan las medias e las mesiras da la politica da pressa. Sco basa per las novaziuns valan ils dretgs fundamentals da la libertad d'opiniun, d'infurmaziun e da medias. Il radio e la televisiun èn gia cumprendids en la CF, perencunter manca in artitgel specific per la pressa. Il sboz prevesa in artitgel da basa (art. 92bis CF) che constatescha ils aspects generals da la politica da medias. A quest artitgel suondan las disposiziuns constituziunalas pertutgant la pressa (art. 92ter CF) e l'artitgel gia existent pertutgant il radio e la televisiun (art. 93 CF). Tenor il sboz vul la confederaziun promover la varietad e l'independenza da las medias sco er la qualitad da la lavur jurnalistica. Ultra da quai duai el obtegnair tranter auter la cumpetenza da pudair eventualmain obligar ils editurs ed ils organisaturs da render transparentas las participaziuns a lur interpresas sco er da crear in organ da mediaziun che duai pacifitgar dispittas tranter persunas privatas sin il sectur da la pressa. Da nov duai vegnir fixà er l'uschenumnà "princip da publicitad" per actas uffizialas da la confederaziun. Cun las novaziuns na vul la confederaziun betg intervegnir directamain en il martgà, mabain cuntanscher ina tscherta direcziun en il senn dals interess da la politica statala. La diversitad da las opiniuns en la democrazia duai vegnir mantegnida resp. promovida. Ils novs princips constituziunals duessan anc vegnir concretisads en ina lescha davart las medias.

La regenza grischuna suttastritga che medias equilibradas èn la basa fundamentala per ina furmaziun da l'opiniun libra ed objectiva ed uschia d'impurtanza centrala per ina comunitad democratica che funcziunescha. Ella beneventa perquai er las finamiras ch'ins emprova da cuntanscher cun la revisiun da la constituziun planisada. Dentant è ella conszienta che las mesiras statalas sin il sectur da las medias èn difficilas. Per quest motiv pari gist ad ella, che las mesiras che pertutgan la politica da pressa han surtut in effect indirect, da sustegn e betg intervegnent. La finala gioga l'observaziun da la libertad da pressa per il chantun Grischun triling ina rolla impurtanta, e quai er per motivs da la politica da lingua.

Da las vischnancas

La regenza approva la midada da construcziun dal bain immobigliar Loestrasse 26 a Cuira. L'anteriura scola da dunnas è proprietad dal chantun e vegn utilisada dapi l'entschatta d'avust 1983 sco center transitori per requirents d'asil. Il vegl edifizi dovra ina sanaziun. Ils custs sa muntan a var 1.3 milliuns francs e vegnan prefinanziads da l'uffizi federal per fugitivs.

Approvadas vegnan las revisiuns parzialas da las planisaziuns localas da Pasqual, Preaz, Tarasp e Vaz sco er cun resalvas la revisiun totala da la planisaziun locala da Rossa.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 23.09.1999